ಅನಾಥ ಬಾಲಕಿಯನ್ನು ದತ್ತು ತೆಗೆದುಕೊಳ್ಳಲು ಮುಂದಾದ ಶಾಸಕ ರೇಣುಕಾಚಾರ್ಯ! ದಾವಣಗೆರೆ : ಹುಟ್ಟಿ ಹತ್ತು ತಿಂಗಳಿಗೆ ತಾಯಿಯನ್ನು ಕಳೆದುಕೊಂಡಿದ್ದ ಬಾಲಕಿ ಈಗ ಕರೋನಾದಿಂದಾಗಿ 12 ವರ್ಷದ ಬಳಿಕ ತಂದೆಯನ್ನೂ ಕಳೆದುಕೊಂಡಿದ್ದು, ಆ ಬಾಲಕಿಗೆ ಮೊನ್ನೆಯಷ್ಟೇ 25 ಸಾವಿರ ಆರ್ಥಿಕ ನೆರವು ನೀಡಿದ್ದ ಸಿಎಂ ರಾಜಕೀಯ ಕಾರ್ಯದರ್ಶಿ, ಶಾಸಕ ರೇಣುಕಾಚಾರ್ಯ ಈಗ ಬಾಲಕಿಯನ್ನು ದತ್ತು ಪಡೆಯಲು ಮುಂದಾಗಿದ್ದಾರೆ. ಹೊನ್ನಾಳಿಯ ದೊಡ್ಡೇರಹಳ್ಳಿ ಗ್ರಾಮದ ನಿತ್ಯಾನಂದ ಹಾಗೂ ರಾಧಾ ಅವರ ಏಕೈಕ ಪುತ್ರಿಯಾಗಿರುವ ಬಾಲಕಿ ಯುಕ್ತಿ ಹುಟ್ಟಿದ 10 ತಿಂಗಳಿಗೆ ತಾಯಿ ರಾಧಾ ಅವರನ್ನು ಕಳೆದುಕೊಂಡಿದ್ದಳು. ಈಗ ಕರೋನಾ ಎಂಬ ಮಹಾಮಾರಿ ಆಕೆಯ ತಂದೆ ನಿತ್ಯನಂದ ಅವರನ್ನು ಕಸಿದುಕೊಂಡಿದ್ದು, ಈಗ ಮಗು ಅಜ್ಜಿ ವೀರಮ್ಮ ಆರೈಕೆಯಲ್ಲಿದ್ದಾಳೆ. ಇತ್ತೀಚೆಗಷ್ಟೇ ರೇಣುಕಾಚಾರ್ಯ ತಮ್ಮ ಪತ್ನಿಯೊಂದಿಗೆ ತೆರಳಿ ಮಗುವಿನ ವಿದ್ಯಾಭ್ಯಾಸಕ್ಕಾಗಿ 25 ಸಾವಿರ ನೀಡಿದ್ದರು. ಈಗ ಆ ಮಗುವನ್ನು ಸಂಬಂಧಕರು ಒಪ್ಪಿದರೆ ದತ್ತು ಪಡೆಯುವುದಾಗಿ ತಿಳಿಸಿದ್ದಾರೆ. span,nextFontIcon:span